17/11/2010 | Administración LocalMunicipal
Narón
Servizo Sociocomunitario
Convocatoria de axudas para o pago de liquidacións tributarias de acometidas de abastecemento de auga potable e redes de sumidoiros na zona rural

Órgano e data de aprobación: Pleno do Concello de Narón, o día 30-09-10 I.1- Obxecto: A regulación do contido, procedemento de xestión e resolución de axudas sociais para o pago das acometidas de abastecemento de auga e de rede de sumidoiros na zona rural de Narón, con remisión ás bases aprobadas mediante a Ordenanza Xeral de Subvencións aprobada polo Pleno do Concello en data 25 de novembro de 2005. I.2-. Ámbito persoal: Poderán solicitar as axudas a que se refire o apartado I.1 os propietarios dos predios que houberan satisfeito, ou deban satisfacer o importe das taxas xeradas para a conexión á rede xeral de auga e rede de sumidoiros na zona rural, dende o momento do establecemento da taxa de acometidas en zona rural e que se atopen nalgún dos supostos determinados a continuación: - Unidade familiar: o total das persoas que conviven no domicilio - Renda total máxima: os ingresos brutos anuais, determinados a efectos do Imposto sobre a renda das persoas físicas. I.3- Solicitudes e documentación: As solicitudes presentaranse nos modelos que se facilitarán nos servizos sociais do Concello ou no propio Rexistro Xeral, acompañadas da documentación seguinte: 1.- Carta de Pago do tributo a nome do solicitante da axuda. No caso de adiamentos ou fraccionamentos de pago, presentarase a notificación do tributo e as cartas de pago por pagos xa realizados no seu caso.2.- Certificado de convivencia de todas as persoas que conviven no domicilio, expedido polo Concello e que forman a unidade familiar, cunha antigüidade mínima de 6 meses a data da presente convocatoria.3.- Declaración do Imposto sobre a renda das persoas físicas ou certificado da Axencia Tributaria de exención da declaración cada un dos membros da unidade familiar. Lugar de presentación: Rexistro Xeral do Concello. Os documentos xustificativos da subvención, serán as cartas de pago, ou documento xustificativo conforme se fixo o pago do tributo obxecto da subvención. Establecerase unha orde de prelación, que será a antigüidade no pago efectivo do Tributo. No suposto de que o límite do crédito da presente convocatoria non fose suficiente para cubrir a totalidade das axudas concedidas, estas manterán o seu dereito de cobro para a seguinte convocataria sin necesidade nova solicitude. O prazo de solicitude: será de 3 meses a partir da publicación da presente convocatoria no B. O. P., publicándose ademais nun periódico de tirada provincial da Coruña e no taboleiro de anuncios do Concello. No entanto o anterior, a Comisión Informativa de Desenvolvemento da Actividade Social poderá, excepcionalmente, atendendo as razóns que se expoñan e con xustificación documental da demora, propor a concesión de axudas relativas a aquelas solicitudes que se cursen fóra dos prazos establecidos, sempre que se atenderon as solicitudes formuladas dentro dos prazos establecidos, existan dispoñibilidades orzamentarias suficientes e non transcorra máis dun ano desde o pago do tributo que motiva a petición da axuda. I.4-. Importes das axudas: O importe das axudas, vai depender do tramos de renda que se especifican no presente apartado e o número de membros da unidade familiar. O importe máximo das axudas non poderá superar o 95% do tributo: I.5- Incompatibilidades: Con carácter xeral, declárase incompatible a percepción de calquera das axudas enumeradas na norma I.1 coa obtención de subvencións polo mesmo concepto.1. As solicitudes serán informadas os servizos sociais municipais, os efectos de comprobar a veracidade dos datos aportados.2. Unha vez informadas, ditaminaranse pola Comisión Informativa de Desenvolvemento da Actividade Social e aprobaranse pola Xunta de Goberno Local. As propostas de concesión de axudas serán previamente fiscalizadas pola Intervención Municipal. Nos supostos de pagos aprazados ou fraccionados, o acordo de aprobación farase pola totalidade da axuda, e a aprobación do pago farase previa presentación da carta de pago correspondente polo beneficiario da mesma. I.7. Comisión de valoracion: A Comisión de Valoracion estará constituída pola Comisión Informativa de Desenvolvemento da Actividade Social. I.8- Supletoriedade: No non previsto, estarase ao disposto con carácter xeral na normativa que regula a concesión de axudas sociais municipais. I.9.- Perdas ou anulación das axudas: Será causa de perda ou anulación das axudas, coa consecuente obrigación de devolver as cantidades percibidas e sen prexuízo das responsabilidades en que puidese incorrer, falsear as declaracións formuladas na solicitude ou os documentos xustificativos do gasto realizado.2.0.- O establecemento de novos tramos da rede xeral na zona rural, que poidan ocasionar, a liquidación colectiva de novas acometidas, abrirá simultaneamente convocatorias de axudas nos mesmos termos que a presente convocatoria, ata o remate da rede de saneamento e auga na zona rural. As axudas aprobaranse con cargo á aplicación orzamentaria 231.00.480.02 do Orzamento de 2010 e ata o límite de 26.000,00 €. Dentro deste orzamento aboaranse así mesmo as axudas para o pago das axudas por acometidas de 2009, ditaminadas favorablemente e pendentes de resolución e pago. Narón, 10 de novembro de 2010 O alcalde, José Manuel Blanco Suárez